ΟΜΙΛΙΑ ΚΡΕΜΛΗ

Κ. Υπουργέ. Κ. Βουλευτά,  κ.κ. Πρόεδροι,  κ.κ. Γ. Γραμματείς , Χρόνια Πολλά.
Θα ήθελα κατ΄ αρχάς να συγχαρώ τον κ. Αγραπιδά και την εξαιρετική ομάδα του, που ξεκίνησε αυτή την εμβληματική προσπάθεια, μια προσπάθεια καινοτόμα, μια προσπάθεια που προέρχεται από το μέλλον – όπως την αποκάλεσε ο Υπουργός- την οποία θα ζήλευαν τα περισσότερα Κράτη μέλη της Ε.Ε.
Θεωρώ ότι είναι κάτι κ. Υπουργέ  που θα πρέπει να προβάλλουμε και σε ευρωπαϊκό επίπεδο, ίσως με μία εκδήλωση στο Ευρωπαϊκό Κοινοβούλιο με τη βάση και τις εμπειρίες που θα αποκτήσουμε και  την επιστροφή των υψηλών προσώπων, συμπατριωτών μας, οι οποίοι λόγω της κρίσης αναγκάστηκαν να φύγουν στο εξωτερικό.
Θα έλεγα λοιπόν, ότι από την αφαίμαξη περνάμε σε μια ισχυρή αιμοδοσία – για να χρησιμοποιήσω και ιατρικούς όρους – και να πω βέβαια ότι σήμερα ζούμε την περίοδο της μετάβασης και χρησιμοποιώ τον όρο μετάβαση γιατί και ο τίτλος του συνεδρίου είναι « Η 	ευφυής μετάβαση της αγοράς εργασίας στην ψηφιακή εποχή».
Ζούμε λοιπόν σε μια περίοδο μετάβασης που είναι η ενεργειακή μετάβαση στη μεταλιγνιτική εποχή, όπου ο Πρωθυπουργός και η Κυβέρνηση έλαβαν πολύ σημαντικές αποφάσεις.
Η κλιματική μετάβαση λόγω της κλιματικής αλλαγής η οποία μας απειλεί όλους και στην οποία ο Πρωθυπουργός μας και σε διεθνές επίπεδο αναλαμβάνει πολύ σημαντικές πρωτοβουλίες, η μετάβαση προς την …..(κεντρική;)   οικονομία , μια που …..οικονομία και ψηφιακή οικονομία οδεύουν μαζί, αλληλοσυμπληρώνονται, δημιουργούν δράσεις επιχειρηματικότητας και νέες θέσεις εργασίας υψηλών δεξιοτήτων που είναι το ζητούμενο του RebrainGreece και βέβαια να μην ξεχάσουμε και την τεχνητή νοημοσύνη η οποία και αυτή με τη σειρά της απαιτεί ιδιαίτερες ικανότητες, υψηλά προσόντα τα οποία η χώρα μας χρειάζεται, μια που πρέπει πλέον να δράξουμε με τις νέες ταχύτητες όλων αυτών των μεταβάσεων που αλλάζουν και τα δεδομένα της αγοράς εργασίας.
Να πω ότι το  BrainDrain  είναι ένα νόμισμα με δύο όψεις.
Η κακή όψη είναι ότι ξενιτεύτηκαν Έλληνες , νέοι υψηλών προσόντων, άτομα τα οποία θα έπρεπε να αξιοποιηθούν στην αγορά εργασίας της χώρας μας. 
Η καλή  όμως όψη είναι ότι τα άτομα αυτά, απέκτησαν εμπειρία και δεξιότητες σε πολύ ανταγωνιστικές αγορές εργασίας στο εξωτερικό και με αυτόν τον τρόπο τα προσόντα αυτά τα οποία απέκτησαν μέσα από το RebrainGreece έρχεται να συμπληρώσει και την ψήφο των Αποδήμων. Μια πολύ τολμηρή απόφαση την οποία οι Έλληνες της διασποράς περίμεναν όλα αυτά τα χρόνια, έρχεται να τους δείξει ότι σ’ αυτό το πολύ ζωντανό κομμάτι  του Ελληνισμού που ζει στο εξωτερικό, θα του δοθούν και κίνητρα για να επιστρέψουν στη χώρα μας, να αξιοποιήσουν τα προσόντα τους εδώ και να ξεκινήσουν για μια νέα πλέον καριέρα δημιουργώντας και μια όσμωση με την αγορά εργασίας αυτών οι οποίοι έμειναν στη χώρα μας, βελτιώνοντας την ανταγωνιστικότητα και τις επιδόσεις της αγοράς εργασίας μια που τα άτομα αυτά στα οποία απευθύνεται το Braintrain Greece,  είναι άτομα με μεταπτυχιακά, διδακτορικά, με πολύ υψηλά προσόντα και τα οποία χρειάζεται η αγορά εργασίας της χώρας μας.
Να πω – το είπε και ο Υπουργός - ότι οι επιχειρήσεις οι οποίες θα συμπράξουν στην σημαντική αυτή προσπάθεια θα βελτιώσουν και τη εταιρική κοινωνική ευθύνη τους. Και στο πλαίσιο αυτό θα μπορεί να δημιουργηθεί και ένας μηχανισμός πιστοποίησης των εταιριών εκείνων  οι οποίες θα  είναι πλέον εντεταγμένες σε ένα δίκτυο εταιρικής κοινωνικής ευθύνης.
Αυτό θα είναι ένα πολύ σημαντικό επίτευγμα για τις επιχειρήσεις αυτές ώστε να δείξουν ότι συμμετέχουν πλέον και στο σημαντικό πρόγραμμα αλλά και στη μετάβαση προς την ψηφιακή οικονομία και την τεχνητή νοημοσύνη.
Να κλείσω λέγοντας ότι εύχομαι – όπως είπε και ο κ. Υπουργός- και θεωρώ ότι θα είναι παρών ο Πρωθυπουργός στην επόμενη εκδήλωση, όταν πλέον θα μπορέσουμε να αδράξουμε τους καρπούς της προσπάθειας αυτής και όπως είπε ο Υπουργός να έχουμε όσο το δυνατό περισσότερους Έλληνες συμπατριώτες μας, ίσως και τους 500 στους οποίους απευθύνεται το πρόγραμμα εδώ, ώστε να μπορέσουμε πλέον να γιορτάσουμε τα θετικά αποτελέσματα της επιτυχίας αυτής και να ευχηθώ καλή επιτυχία γι αυτή την πρωτοβουλία σας και όλα τα καλά.
